Cilindriskā koordinātu sistēma
Cilindriskā koordinātu sistēma ir koordinātu sistēma ģeometrisku figūru attēlošanai trīs dimensijās. To iegūst, polārajai koordinātu sistēmai pieliekot trešo dimensiju h, kas ir perpendikulāra xy plaknei. Tā raksturo punkta augstumu virs xy plaknes (tāpat kā trīsdimensiju taisnleņķa koordinātēs). Virsma, kas veidojas, ja maina h un φ {\displaystyle \varphi \,} (bet nemaina r), ir cilindrs. Pāreju uz trīsdimensiju taisnleņķa koordinātēm apraksta vienādojumi: x = r cos ⁡ φ , {\displaystyle x=r\cos \varphi ,\,} y = r sin ⁡ φ , {\displaystyle y=r\sin \varphi ,\,} z = h . {\displaystyle z=h.\,}